Daymi yal taddart deg-s amedyaz. Ziɣ maḍi, yal taddart deg-s awal d wat wuzal. Ɣef wiyaḍ ahat d tasusmi ẓẓayen, degmi ruḥen yiwen ṛṛḥil ɣer Bert akk d Sedda ur ẓẓayet ara, acku mačči d tasusmi n wayen yemmuten, d tasusmi n wayen ibedden. Yerra nnefs, ittxezzir d acu ara d-yekken deffir Tizi. Tasusmi n dagi tesɛa udem, udem-is d sbeṛ aqbur. Sbeṛ ! D isem-agi i iserrun deg wallaɣ n Bert, mi ara isukk tiṭ ɣef tɣaltin yezdeɣ udfel. Yettifrir fellasent am ṭṭiṛ agugam. Ad yettafeg, ad d-yettmagar udmawen n wid iɛeddan syen. Win iruḥ ad t-yesteqsi, tḥewṣ-as-t tsusmi. Tasusmi-agi tugi ad as-d-tini isem-is... »